[{"text_idx": "#000010", "text": "Rydym yn gweithio gyda sefydliadau o bob maint i ddarparu cefnogaeth fusnes o ansawdd uchel."}, {"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000017", "text": "Darganfyddwch mwy am bwy ydym ni a beth rydym yn gwneud."}, {"text_idx": "#000018", "text": "O hanes cyfoethog i ddyfodol disglair ar gyfer addysg yng Ngogledd Cymru \u2013 mae Prifysgol Glyndw\u0302r Wrecsam yn rhoi sylw personol i ddysgu a dyfodol pob myfyriwr."}, {"text_idx": "#000020", "text": "Mae ei ysbryd wrth galon Prifysgol Glyndw\u0302r Wrecsam ble rydym yn anelu at fod yn feiddgar, yn fentrus ac yn agored i bawb ym mhopeth a wnawn."}, {"text_idx": "#000021", "text": "Rydym wedi bod yn darparu addysg ar ein prif gampws yn Wrecsam ers 1887, a\u2019n henw bryd hynny oedd Ysgol Gwyddoniaeth a Chelf Wrecsam. Fe ddechreuom ni gynnig cyrsiau gradd yn 1924 ac rydym wedi datblygu llawer oddi ar hynny."}, {"text_idx": "#000022", "text": "Yn 1927 fe ddaethom i gael ein hadnabod fel Sefydliad Technegol Sir Ddinbych, gan symud i Stryt y Rhaglaw, sydd bellach yn gartref i\u2019n cyrsiau creadigol. Wrth i\u2019r sefydliad a hefyd y galw am gyrsiau dyfu, dechreuwyd ar y gwaith o ddatblygu\u2019r hyn sydd erbyn hyn yn brif gampws Plas Coch, ac ym 1938 agorodd Coleg Technegol Sir Ddinbych."}, {"text_idx": "#000023", "text": "Syr Patrick Abercromby, y pensaer enwog o Lerpwl a Dulyn, fu\u2019n gyfrifol am ddyluniad mewnol y Coleg, ac fe\u2019i gwelwyd mewn sawl cylchgrawn Pensaerni\u0308aeth ar ddechrau\u2019r 1950au. Comisiynwyd Peggy Angus i ddylunio teils addas ar gyfer y prif gyntedd. Roedd y rhain yn unigryw i\u2019r Coleg ac yn cynrychioli llif o ddysg gyda chefndir Cymreig. Mae\u2019r teils yma i\u2019w gweld o hyd ac yn mwynhau amddiffyniad Gradd II."}, {"text_idx": "#000026", "text": "Tyfodd y Coleg o ran nifer y myfyrwyr ac yn ei enw da wrth i\u2019w arbenigedd ddenu sylw ledled y byd."}, {"text_idx": "#000028", "text": "Fel un o\u2019r prifysgolion ieuengaf yn y DU, ein cenhadaeth yw ysbrydoli a galluogi; trawsnewid pobl a lleoedd a gyrru llwyddiant economaidd, cymdeithasol a diwylliannol."}, {"text_idx": "#000030", "text": "Mae ein gwerthoedd wedi eu hymgorffori yn ein Gweledigaeth a Strategaeth hyd 2025, gan baratoi\u2019r brifysgol ar gyfer llwyddiant i\u2019r dyfodol."}, {"text_idx": "#000032", "text": "Mae ein Fframwaith Dysgu Gweithredol (ALF) wedi ei gwreiddio yn ein gwerthoedd. Mae\u2019r ALF yn cefnogi dysgu hyblyg ac yn gwneud y defnydd gorau o wagleoedd ar y campws ynghyd a\u0302 chyfleoedd dysgu a alluogir yn ddigidol sydd wedi eu dylunio i\u2019w defnyddio ar unrhyw adeg, mewn unrhyw fan fel sy\u2019n briodol. Er bod pethau o bosib yn wahanol, a bod rhaid inni ail-ddychmygu sut rydym yn astudio a gweithio \u2013 mae ein gwerthoedd a\u2019n hymrwymiad i gymuned ein prifysgol, ein rhanbarth a thu hwnt yn parhau."}, {"text_idx": "#000033", "text": "Wrth inni edrych ymhellach ymlaen at ein dyfodol fel prifysgol, Campws 2025 yw strategaeth \u00a360m Prifysgol Glyndw\u0302r Wrecsam i wella ein holl gampysau i sicrhau bod gan ein myfyrwyr y cyfleusterau a\u2019r amgylchedd dysgu gorau."}, {"text_idx": "#000034", "text": "Rydym wedi creu nifer o fannau cymdeithasol/dysgu ar gyfer ein myfyrwyr ac ymwelwyr, gan gynnwys Bwrlwm B, Yr Astudfa a'r Oriel. Mae Bwrlwm B wedi'i ddylunio gyda staff a myfyrwyr mewn golwg i annog rhyngweithio, cydweithio a diwylliant newydd ar draws y campws. Ein horiel gelf amlbwrpas fodern a bywiog newydd. Wedi'i ddefnyddio ar gyfer arddangos gweithiau celf amrywiol, mae'r oriel yn ardal astudio amlbwrpas. Mae trefniadau eistedd hyblyg yn rhoi'r gallu i drawsnewid y gofod yn ardal gyflwyno gan ddefnyddio'r offer AV sydd newydd ei osod. Wedi'i leoli'n agos at gyfleusterau arlwyo'r brifysgol a dim ond taith gerdded fer o siopau coffi, mae'r astudiaeth mewn lleoliad cyfleus. Mae podiau caeedig sydd a\u0302 sgriniau a chyfleusterau gwefru yn ei gwneud yn ardal ddelfrydol ar gyfer astudio unigol a grw\u0302p. Ein hystafell ddosbarth Amgylched Dysgu Gweithgar i fyfyrwyr neu\u2019r ystafell \u2018Uwchraddio\u2019 (Student Centred Active Learning Environment (SCALE-UP) a Chanolfan Genedlaethol Datblygu Pe\u0302l-droed Parc y Glowyr."}, {"text_idx": "#000035", "text": "Mae\u2019r cynlluniau mwy hirdymor yn cynnwys creu adeilad porth yng nghanol campws Plas Coch a fydd yn brif fynedfa i\u2019r brifysgol a hefyd yn gartref i\u2019r Undeb y Myfyrwyr newydd."}, {"text_idx": "#000036", "text": "Bydd ein campws Stryt y Rhaglaw mynd trwy raglen o ailwampio gofalus, ac mae gwelliannau i\u2019n campws yn Llaneurgain yn cynnwys ailwampio\u2019r neuadd chwaraeon i ddarparu gwagle dysgu ac arsylwi newydd sbon ar gyfer ein cwrs nyrsio milfeddygol."}, {"text_idx": "#000037", "text": "Ein huchelgais yw bod yn borth dysg i Wrecsam - Prifysgol Glyndw\u0302r Wrecsam yw un o\u2019r mannau cyntaf y mae ymwelwyr i Wrecsam yn eu gweld ac mae ein huchelgais yn cyd-fynd a\u0302\u2019r weledigaeth gyffredinol i drawsnewid Wrecsam. Bydd Campws 2025 yn arwain at well darpariaeth academaidd, poblogaeth barhaus a chynyddol o fyfyrwyr a bydd y gymuned ehangach yn elwa o hyn oll."}, {"text_idx": "#000039", "text": "Darganfyddwch sut beth yw bywyd myfyriwr"}, {"text_idx": "#000040", "text": "Dysgwch am ein campysau a'n cyfleusterau"}]